Kuvatekstit

Kuva 1. Maastossa postglasiaalisiirrokset eivät kiinnitä huomiota, koska niiden aiheuttamat törmät ovat matalia eikä niiden jatkuvuutta ole helppo hahmottaa puuston vuoksi. Oheinen kuva on Pasmajärven siirroksesta.

Kuva 2. Lauhavuoren postglasiaalisiirros (nuolet) laserkeilaukseen perustuvassa korkeusmallikuvassa. Kalliolohko lineaarisen siirroslinjan länsipuolella on noussut suhteessa idänpuoleiseen lohkoon.

Kuva 3. Postglasiaalisiirrokset, maanvyöryt sekä meri- että järvisedimenttien häiriörakenteet Suomessa. Siirrokset: 1) Palojärvi, 2) Kultima, 3) Sevetti, 4) Suasselkä, 5) Riikonkumpu, 6) Isovaara, 7) Venejärvi, 8) Pasmajärvi, 9) Vaalajärvi, 10) Korteaavankummut ja 11) Lauhavuori.

Kuva 4. Isovaaran siirros Kittilässä (mustat nuolet) on paikoin 7–8 m korkea siirrosramppi, ja siirroksen halkaisee seismisen tapahtuman yhteydessä syntynyt useiden satojen metrien kokoinen maanvyöry (valkoinen nuoli), joka on muodostunut Isovaaran Kaakkoisrinteelle.

Kuva 5. Poikkileikkauskaavio Kolarin Naamivitikon useita metrejä korkeasta siirrosrakenteesta. Valokuvassa oikealla näkyvä kalliosiirroksen punainen massa on rapautumisessa pehmentynyttä ja muuttunutta graniittista kallioperää. Se on siirrostunut jyrkällä kulmalla ja leikannut jääkauden aikana kerrostuneen harmaan moreenipatjan kahteen osaan.